**கிறிஸ்டோபர் ஹென்றி கெயில்** (Christopher Henry Gayle பிறப்பு 21 செப்டம்பர் 1979) ஒரு யமைக்கா துடுப்பாட்ட வீரர் ஆவார், இவர் 1999 முதல் மேற்கிந்தியத் தீவுகளுக்காக சர்வதேச துடுப்பாட்டப் போட்டிகளில் விளையாடி வருகிறார்  "*தி யுனிவர்ஸ் பாஸ்"* என்ற புனைப்பெயர் கொண்ட கெயில், இருபது 20 போட்டிகளில் விளையாடிய மிகச்சிறந்த மற்றும் அபாயகரமான துடுப்பாட்டக்காரர்களில் ஒருவராக பரவலாகக் கருதப்படுகிறார், மேலும் சிலரால் அனைத்துக் காலத்திற்குமான சிறந்தவராகவும் கருதப்படுகிறார்.  2004 ஐசிசி வாகையாளர் கிண்ணம், 2012 ஐசிசி உலக இருபது20 மற்றும் 2016 ஐசிசி உலக இருபது 20 ஆகியவற்றை வென்ற மேற்கிந்தியத் தீவுகள் அணிகளில் முக்கிய பங்கு வகித்தார். ஒருநாள் மற்றும் தேர்வு போட்டிகளிலும் மட்டையாளராக சிறப்பாக செயல்பட்டார்.

விளையாட்டின் மூன்று வடிவங்களிலும் இவர் பல சாதனைகளைப் படைத்துள்ளார். சர்வதேச போட்டிகளில் மேற்கிந்தியத் தீவுகள் அணிக்காக அதிக போட்டிகளில் விளையாடிய வீரர் மற்றும் தேர்வித் துடுப்பாட்டப் போட்டியில் மூன்று நூறுகள், ஒருநாள் போட்டிகளில் இரட்டை நூறு மற்றும் இ20 போட்டிகளில் சதம் ஆகிய மூன்று வடிவங்களிலும் நூறு ஓட்டங்களை எடுத்துள்ளார். இ20 போட்டியில் 14,000 ஓட்டங்களுக்கு மேல் அடித்த மற்றும் 1,000 *சிக்ஸர்களுக்கு* (ஆறுகள்) மேல் அடித்த ஒரே வீரர் ஆவார்.   மேற்கிந்தியத் தீவுகள் அணிக்காக ஒருநாள் போட்டியில் 10,000 ஓட்டங்களுக்கு மேல் எடுத்துள்ள ஒரே வீரர் ஆவார்.அதன்பின் உலகக் கிண்ண வரலாற்றில் ஜிம்பாப்வேக்கு எதிராக 215 ஓட்டங்கள் எடுத்தார். 215 ஓட்டங்கள் எடுத்த இவரது ஆட்டப்பக்குதி தற்போதுவரை ஒருநாள் போட்டிகளில் இடது கை மட்டையாளரின் அதிகபட்ச தனிநபர் ஓட்டமாகும்.ஐசிசி ஆண்கள் இருபது20 உலகக்கிண்ணத்தில் தென்னாப்பிரிக்க அணிக்கு எதிராக 117 ஓட்டங்கள் எடுத்ததன் மூலம் அதிக ஓட்டங்கள் எடுத்த மேற்கிந்திய வீரர் என்ற சாதனையும்,ஐசிசி வாகையாளர் வெற்றிக்கிண்ணத்தில் அதே அணிக்கு எதிராக இறுதிவரை ஆட்டமிழக்காமல் 133 ஓட்டங்கள் எடுத்ததன் மூலம் அதிக ஓட்டங்கள் எடுத்த மேற்கிந்திய வீரர் எனும் சாதனை படைத்தார். எதிர்ச்சுழல் பந்துவீச்சாளராக 200 இலக்குகளுக்கும் மேல் கைப்பற்றியுள்ளார். 2011 இந்தியன் பிரீமியர் லீக்கில் மிகவும் மதிப்புமிக்க வீரர் விருது பெற்றார் மற்றும் 2012 இல் ஆரஞ்சு தொப்பியை வைத்திருந்தார். 23 ஏப்ரல் 2013 அன்று, ஐபிஎல்- ல் புனே வாரியர்ஸ் அணிக்கு எதிராக ராயல் சேலஞ்சர்ஸ் பெங்களூரு அணிக்காக 66 பந்துகளில் 175 ஓட்டங்கள் எடுத்ததன் மூலம், இ20 வரலாற்றில் அதிகபட்ச ஓட்டம் எடுத்தவர் , விரைவாக நூறு ஓட்டங்கள் எடுத்தவர் எனும் சாதனை படைத்தார். பிக் பாஷ் லீக்கில் மெல்போர்ன் ரெனிகேட்ஸ் அணிக்காக விளையாடும் போது இ20 போட்டியில் அதிவேக 50 ஓட்டங்கள் எடுத்த சாதனையையும் சமன் செய்தார்.

ஆரம்பாகால வாழ்க்கை
------------------

கெயில் தனது துடுப்பாட்ட வாழ்க்கையை யமைக்காவின் கிங்ஸ்டனில் உள்ள இலூகாசு துடுப்பாட்டச் சங்கத்தில் தொடங்கினார்.  இந்தச் சங்கம் பற்றி கெயில் பின்வருமாறு கூறினார்: "இலூகாசு சங்கம் இல்லையென்றால், இன்று நான் எங்கே இருந்திருப்பேன் என்று எனக்குத் தெரியாது. தெருக்களில் இருந்திருக்கலாம்." இலூகாசுதுடுப்பாட்டச் சங்க நர்சரிக்கு கெயிலின் நினைவாக பெயரிடப்பட்டது.

சர்வதேச போட்டிகள்
-----------------

### ஆரம்பகாலங்களில்

1998 ஆம் ஆண்டு 19 வயதுக்குட்பட்ட உலகக் கிண்ணத் தொடரில் மேற்கிந்தியத் தீவுகள் அணிக்காக அதிக ஓட்டங்கள் அடித்தார்.  1998 இல் தனது 19ஆவது வயதில் யமைக்காவுக்காக முதல்-தரத் துடுப்பாட்டப் போட்டிகளில் அறிமுகமானார். பதினொரு மாதங்களுக்குப் பிறகு 1999 இல் தனது முதல் ஒருநாள் சர்வதேசப் போட்டியிலும், ஆறு மாதங்களுக்குப் பிறகு முதல் தேர்வுத் துடுப்பாட்டப் போட்டியிலும் விளையாடினார். கெயில் ஒரு அபாயகரமான மட்டையாளராக தன்னை நிலைநிறுத்திக் கொண்டார்.

ஒய்வு
-----

நவம்பர் 6, 2021இல், கெய்ல் தனது கடைசியாக ப இ20 போட்டியினை ஆத்திரேலியாவுக்கு எதிராக சைகு சாயிது துடுப்பாட்ட அரங்கில் இருப்பினும் சர்வதேசத் துடுப்பாட்டப் போட்டிகளில் இருந்து ஓய்வு பெறுவதை இன்னும் அறிவிக்கவில்லை. ஜமைக்காவில் உள்ள இரசிகர்கள் முன்பாக ஓய்வு பெற விரும்பினார்.

மேற்கோள்கள்
-----------

1. ↑  "What Gayle tells us". 8 February 2017.
2. ↑  "Panel Names Chris Gayle The Greatest T20 Batsman Of All Time". *Wisden*. 10 June 2020. பார்க்கப்பட்ட நாள் 21 June 2021.
3. ↑  "Chris Gayle is probably the best T20 player ever: Pommie Mbangwa". *WION*. 24 April 2021.
4. ↑  "Chris Gayle becomes first to hit 1,000 sixes in T20 cricket". 30 October 2020. .
5. ↑  "Gayle makes history as West Indies seal series". பார்க்கப்பட்ட நாள் 12 July 2021.
6. ↑  "Happy Birthday, Chris Gayle: Top 10 T20 Records of the West Indian player".
7. 1 2 3 . 27 October 2012.
8. ↑  "ICC Under-19 World Cup 1997/98". கிரிக் இன்போ.
9. ↑  "Chris Gayle ain't leaving". *gulte.com*. 6 November 2021.

வெளி இணைப்புகள்
---------------

* Player Profile: கிறிஸ் கெயில் கிரிக்கெட்ஆர்க்கைவில் இருந்து
* கிரிக்கின்ஃபோவில் இருந்து விளையாட்டுவீரர் விபரக்குறிப்பு: கிறிஸ் கெயில்

| * பா
* உ
* தொ
மேற்கிந்தியத்தீவுகள் அணி  –  2011 துடுப்பாட்ட உலகக்கிண்ணம் |
| --- |
| 
* 1 சமி (த)
* 2 கெயில்
* 3 பிசூ
* 4 டிஎம் பிராவோ
* 5 பொலார்ட்
* 6 சர்வான்
* 7 சிமித்
* 8 தொமசு
* 9 பென்
* 10 மில்லர்
* 11 ரசல்
* 12 ராம்பால்
* 13 ரோச்
* 14 சந்தர்பால்
* 15 எட்வர்ட்சு
* பயிற்சியாளர்: கிப்சன்

 | மேற்கிந்தியத் தீவுகள் |
| அட்ரியன் பரத், கார்ல்டன் பா, டுவைன் பிராவோ ஆகியோரின் காயம் காரணமாக அவர்களுக்குப் பதிலாக கேர்க் எட்வர்ட்ஸ், டெவன் தொமஸ், தேவேந்திரா பிசூ ஆகியோர் சேர்க்கப்பட்டனர். |

| * பா
* உ
* தொ
ஓரு நாள் கிரிக்கெட்டில் 10000 ஓட்டங்கள் எடுத்த வீரர்கள் |
| --- |
| ஆத்திரேலியா ஆஸ்திரேலியா | 
* ரிக்கி பாண்டிங் (13,704)

 |
| இந்தியா இந்தியா | 
* சச்சின் டெண்டுல்கர் (18,426)
* சௌரவ் கங்குலி (11,363)
* ராகுல் திராவிட் (10,889)
* விராட் கோலி (10,232)
* தோனி (10,173)

 |
| பாக்கித்தான் பாகிஸ்தான் | 
* இன்சமாம் உல் ஹக் (11,739)

 |
| தென்னாப்பிரிக்கா தென்னாபிரிக்கா | *ஜாக் கலிஸ்* (11,498) |
| இலங்கை இலங்கை | 
* சனத் ஜயசூரிய (13,430)
* *குமார் சங்கக்கார* (11,595)
* *மகேல ஜயவர்தன* (11,301)
* *தில்சன்* (10,290)

 |
| மேற்கிந்தியத் தீவுகள் மேற்கிந்தியத்தீவுகள் | 
* பிறயன் லாறா (10,405)
* கிறிஸ் கெயில் (10,074)

 |